ΜΙΑ ΣΕΙΡΑ ΤΟΥ NETFLIX
ΑΣΘΕΝΕΙΑ
Ενδιαφέρεται η κυβέρνηση για την υγεία μας;
Σοβαρή ερώτηση.
Είδαμε πόσο κοπιάζει, για να διατηρεί το φαγητό φθηνό.
Γιατί δεν κάνει το ίδιο και με τα συνταγογραφούμενα φάρμακα;
Αν μια τράπεζα χρεοκοπήσει, η κυβέρνηση σώζει την κατάσταση,
αλλά αν πάθετε ανακοπή, σας δίνουν βορά στις ασφαλιστικές.
Χρωστάτε δέκα χιλιάδες δολάρια.
Είκοσι χιλιάδες! Τέλεια, γιατρέ, τι μέρα!
Και η COVID-19;
Θυμάστε πώς ήταν, όταν ξεκίνησε η πανδημία;
Είχαμε παγιδευτεί όλοι μέσα,
ανανεώνοντας σαν μανιακοί τις σελίδες με τους θανάτους covid
και χειροκροτώντας τους διασώστες πρώτης γραμμής,
που δεν είχαν καν πρόσβαση σε βασικό προστατευτικό εξοπλισμό.
Ευχαριστούμε!
Ποιος θέλει μάσκα, όταν σου χτυπάνε κατσαρόλες;
Βασικά, αν ήσασταν μέσα, ήσασταν τυχεροί,
γιατί πολλοί, όπως στα μανάβικα, που ήταν εκτεθειμένοι,
ρίσκαραν για τον βασικό μισθό.
Θέλετε τη νεκροσακούλα χάρτινη ή πλαστική;
Καθώς έβλεπα την πανδημία να σαρώνει τη χώρα,
σκοτώνοντας χιλιάδες Αμερικανούς,
αναρωτιόμουν, πού είναι η κυβέρνησή μας;
Γιατί πέρασαν μήνες χωρίς κατάλληλα τεστ;
Γιατί δεν υπήρχε ιχνηλάτηση επαφών;
Τι απέγινε η γιγαντιαία κυβερνητική καμπάνια
που έλεγε πώς να πολεμήσουμε τον ιό;
Θέλω να φορέσεις μια καταραμένη μάσκα.
Δεν έχω νιώσει πιο παρατημένος από το σύστημα
που υποτίθεται ότι προστατεύει εμένα και την κοινότητά μου.
Τι στο καλό συνέβη;
Η κυβέρνησή μας έχει εξαλείψει ολόκληρες ασθένειες
που μας σκότωναν αθρόα.
Γιατί δεν διαχειρίστηκε την COVID-19;
Η ελονοσία.
Κάθε χρόνο, σκοτώνει εκατοντάδες χιλιάδες κόσμο παντού.
Εδώ στην Αμερική,
ανησυχούμε γι' αυτό, όταν ταξιδεύουμε στο εξωτερικό.
Δεν συνειδητοποιούμε, όμως, ότι μέχρι το 1940,
η ελονοσία ήταν ενδημική στις ΗΠΑ!
Κηρύσσω
ότι αυτή η ελονοσία από κουνούπια προκαλεί χάος σε όλο τον Νότο
και αρρωσταίνει εκατοντάδες χιλιάδες Αμερικανούς κάθε χρόνο.
Ελονοσία!
Μην ανησυχείτε!
Είμαι από την κυβέρνηση, ήρθα να βοηθήσω.
Θα εκπαιδεύσουμε ντόπιους αξιωματούχους, θα αποξηράνουμε τα σημεία αναπαραγωγής
και θα ψεκάσουμε εκατομμύρια σπίτια με αμερικανικά εντομοκτόνα.
Μυρίζει σαν το φαγητό της μαμάς.
Βασικά, δημιουργήσαμε μια καινούργια υπηρεσία
με αποστολή να εξαλείψει αυτήν τη μάστιγα.
Το Κέντρο Ελέγχου Λοιμώξεων.
Λοιπόν, το ελέγξατε!
Η ελονοσία εξαφανίστηκε σαν καλοκαιρινό αεράκι.
Είσαι σίγουρη ότι αυτό το αέριο είναι ασφαλές;
Εξάλειψε σχεδόν τον Φαλακρό Αετό…
Ευτυχώς, είναι ανθεκτικό πουλί.
Φαλακροί Αετοί!
Και δεν ήταν μόνο η ελονοσία,
το CDC βοήθησε στην εξαφάνιση ασθενειών,
όπως η ιλαρά, η φυματίωση και η πολιομυελίτιδα.
Οι Αμερικανοί τις θεωρούν παλιές ασθένειες.
Ακόμη και σήμερα, η κυβέρνηση επενδύει τεράστιους πόρους
στην ανάπτυξη θεραπειών του μέλλοντος.
Το Εθνικό Ινστιτούτο Υγείας
είναι ο μεγαλύτερος χορηγός βιοϊατρικής έρευνας στον κόσμο.
Πείτε κάτι που σας σκοτώνει
και το NIH σας έχει κάνει λιγότερο πιθανά θύματα.
Από τον καρκίνο του στήθους
μέχρι τον διαβήτη, την ηπατίτιδα, την καρδιακή νόσο και τον καρκίνο προστάτη!
Σήμερα, στο κτήριο δέκα του NIH, είναι στο όριο να θεραπεύσουν
μια από τις πιο θανατηφόρες ασθένειες της χώρας.
Ευχαριστώ για τη φιλοξενία. Εδώ είναι σαν καθεδρικός.
Είναι το μεγαλύτερο ερευνητικό νοσοκομείο στον κόσμο.
Έχουμε μόνο 200 κλίνες, αλλά κάθε μία τους
φιλοξενεί κάποιον που συμμετέχει σε πειραματική κλινική δοκιμή.
Με χρηματοδότηση των φορολογούμενων,
η πρώτη χημειοθεραπεία έγινε σ' αυτό το κέντρο.
Η πρώτη…
θεραπεία κατάθλιψης με λίθιο έγινε σ' αυτό το κέντρο.
Η πρώτη γονιδιακή θεραπεία έγινε σ' αυτό το κέντρο.
Αυτό είναι απίστευτο, οι ασθενείς έρχονται εδώ,
για να λάβουν νέες θεραπείες που ανακαλύπτετε τώρα.
Υπάρχει η δρεπανοκυτταρική νόσος.
Ναι, την έμαθα στο σχολείο, είναι δύσκολη νόσος.
Ναι, είναι κληρονομική διαταραχή,
που επηρεάζει όσους έχουν αφρικανικές ρίζες.
Ξέρουμε την αιτία της νόσου εδώ και δεκαετίες,
αλλά δεν είχαμε αποτελεσματική θεραπεία.
Τώρα, σ' αυτό το κτήριο,
αρχίζουμε να θεραπεύουμε κόσμο, τολμώ να πω.
-Αλήθεια; -Δεν τους βοηθάμε, τους θεραπεύουμε.
Θα σε συστήσω στους δυο επικεφαλής γιατρούς γι' αυτό.
Θα το ήθελα αυτό…
-Μπορούμε; Πάμε. -Εντάξει.
Ευχαριστώ πολύ.
-Γεια σας. -Γεια.
-Είμαι ο Άνταμ. -Δρ Φίτζχιου, χάρηκα.
Κι εγώ χάρηκα.
Τζον Τίσντεϊλ.
-Χάρηκα, να καθίσω; -Κι εγώ.
-Ναι, μια χαρά. -Ωραία.
Στην Αμερική, εκατοντάδες χιλιάδες ζουν με τη νόσο τώρα
και εργάζεστε πάνω στη θεραπεία της;
-Ναι. -Αυτός είναι ο στόχος μας.
Προσπαθούμε να δώσουμε μια νέα ζωή.
Πώς γίνεται; Πώς το κάνετε;
Στη μεταμόσχευση, που κάνω εγώ, παίρνουμε τα βλαστοκύτταρα,
που βρίσκονται στον μυελό των οστών και γίνονται ερυθρά αιμοσφαίρια.
Τα λαμβάνουμε από συγγενή.
Τα βλαστοκύτταρα θα αναπτυχθούν, θα γίνουν
ερυθρά αιμοσφαίρια θεραπείας.
Απίθανο. Μπορεί ν' αλλάξει πολλές ζωές.
Ναι, είναι απίθανο.
Όταν ξεκίνησα την εκπαίδευσή μου το '90,
δεν είχαμε φάρμακα.
Το μόνο πράγμα που κάναμε καλά τότε
ήταν η αντιμετώπιση του πόνου.
Ούτε αυτό δεν κάναμε.
Κανείς δεν έκανε τίποτα για τη δρεπανοκυτταρική νόσο.
Υπάρχουν ασθένειες
με λιγότερα θύματα που υποφέρουν…
Ερευνώνται πιο πολύ.
-Ναι. -Ναι.
Γιατί αυτό; Πιθανόν, επειδή τα άτομα
που υποφέρουν από αυτό στην Αμερική είναι… Θέμα ισότητας;
Εύκολα απαντά κανείς ναι.
Σχεδόν κάθε ασθενής μ' αυτήν τη νόσο
έχει πάει στα επείγοντα, σπαρταρώντας από πόνο,
για να του αρνηθούν τη θεραπεία που χρειάζεται.
Όταν φαντάζομαι την επιστήμη της κυβέρνησης, φαντάζομαι,
δεν ξέρω, μεγάλους επιταχυντές σωματιδίων,
δεν φαντάζομαι ότι θεραπεύετε κόσμο.
Εργάζεστε για την κυβέρνηση, αλλά κουράρετε κόσμο έναν προς έναν.
Οι επιλέξιμοι ασθενείς έρχονται στο NIH
και, αν είναι επιλέξιμοι, τους παρέχονται όλα δωρεάν.
Μ' αρέσει αυτό, που μπορούμε…
Δεν ζητάμε ασφάλεια ή υπηκοότητα,
κουράρουμε τον καθένα.
Βασικά, έχουμε έναν ασθενή τώρα,
που λαμβάνει πρωτόκολλο γονιδιακής θεραπείας, που πρέπει να δω.
Θα ήταν θαυμάσιο.
-Θα το ήθελα. -Πάμε.
Δρ Φίτζχιου, χάρηκα που σας γνώρισα.
-Ευχαριστώ. -Χάρηκα, Άνταμ.
-Εντάξει, πάμε. -Αντίο.
-Γεια! Πώς είσαι; -Γεια, δρα Τίσντεϊλ.
-Χάρηκα, Κλαβέτα. -Κι εγώ, Άνταμ.
Πριν τη μεταμόσχευση, ήμουν πολύ άρρωστη.
Είχα σχεδόν 30 επισκέψεις στα επείγοντα του νοσοκομείου μέσα σε ένα έτος.
Μετά, με παρέπεμψαν στο NIH και στη μεταμόσχευση.
Προσευχόμουν, ήταν πολύ ριψοκίνδυνο,
αλλά αποφάσισα να το κάνω
και νιώθω πολύ καλύτερα.
Έχω να πάω σε νοσοκομείο από το 2019.
Πώς νιώθεις που όχι μόνο ανάρρωσες,
αλλά που είσαι μέρος ενός γιγάντιου έργου θεραπείας πολλών ατόμων,
στην πρώτη γραμμή;
Ειλικρινά, είναι τρομακτικό, αλλά είτε έπιανε είτε όχι,
το έκανα για το μέλλον, για τις γενιές που θα βοηθηθούν.
Κλαβέτα, χάρηκα που μιλήσαμε.
Ευχαριστώ για τον χρόνο σου.
Ευχαριστώ, εκτιμώ τα πάντα.
Ευχαριστώ που μου μίλησες,
που ήρθες, που δείχνεις τη μεταμόσχευση στον κόσμο.
Δεν είναι απίθανο;
Φανταστείτε να μεγαλώνεις με ανίατη νόσο
και να σε διώχνουν οι ιατρικές υπηρεσίες.
Και μια μέρα, ως εκ θαύματος, θεραπεύεσαι!
Όχι από κάποιον σαμάνο με κρύσταλλο…
Ο κρύσταλλος θα ευθυγραμμίσει τα τσάκρα σου.
-Ευχαριστώ πολύ. -Θα εκθέσει τα φεγγάρια σου.
Ευχαριστώ, όχι.
Αλλά από την ίδια σου την κυβέρνηση,
που σε προσκαλεί να συμμετέχεις σε μια διαγενεακή προσπάθεια
για τη λήξη της νόσου για όλους.
Λένε ότι τα μόνα σίγουρα πράγματα είναι ο θάνατος και οι φόροι,
αλλά φαίνεται
ότι η κυβέρνηση χρησιμοποιεί το ένα έναντι του άλλου.
Τουλάχιστον, μερικώς χάρη στις προσπάθειές τους,
τον τελευταίο αιώνα το προσδόκιμο ζωής
αυξήθηκε κατά 30 χρόνια!
Μήπως η κυβέρνηση νοιάζεται για την υγεία μας;
Κάτσε, αν η κυβέρνηση είναι τόσο καλή στο να θεραπεύει,
πώς στο καλό τα θαλάσσωσε με την…
Πανδημία!
Όταν χτύπησε η COVID-19, η κυβέρνησή μας τα έχασε εντελώς.
Το CDC και ο FDA έχασαν χρόνο στην ανάπτυξη ελαττωματικών τεστ
αντί να εγκρίνουν τα κατάλληλα.
Το Υπουργείο Εσωτερικής Ασφάλειας δεν φαινόταν πουθενά.
Δεν λάβαμε καν τα βασικά μέτρα,
όπως την ανάπτυξη εθνικού τεστ ή την ιχνηλάτηση των επαφών.
ΤΕΣΤ, ΒΗΜΑ 1: ΥΠΝΟΣ
Ως αποτέλεσμα, πέθανε κόσμος.
Σύμφωνα με τους ειδικούς,
αν η ομοσπονδιακή κυβέρνηση είχε συντονισμένη αντίδραση,
θα σώζονταν εκατοντάδες χιλιάδες ζωές.
Ξανά, τι στο καλό συνέβη;
Σκεφτείτε την κυβέρνηση σαν ορχήστρα.
Ο πρόεδρος είναι ο μαέστρος.
Για να παίξουν μαζί όμορφη μουσική, χρειάζονται δυο πράγματα.
Έμπειροι και ικανοί δημόσιοι υπάλληλοι εκεί
κι ένας μαέστρος που θα τους βοηθήσει να παίξουν συντονισμένα.
Αλλά όταν χτύπησε η πανδημία, είχαμε διαφορετικό μαέστρο.
Να αναλάβω;
Πόσο δύσκολο να είναι;
Αμάν, έχουμε πολλά όργανα εδώ.
Τα χρειαζόμαστε όλα;
Η καμπάνια του Τραμπ είχε ατζέντα
μείωσης τμημάτων και προσωπικού.
Και όταν το ψήφισαν οι Αμερικανοί, κράτησε τον λόγο του.
Ο Σύμβουλος Εσωτερικής Ασφάλειας,
μια θέση ειδικά για αντιμετώπιση απειλών, όπως μια πανδημία,
εξαλείφθηκε.
Ναι, έφυγες.
Το Εθνικό Συμβούλιο Ασφαλείας για την αντιμετώπιση πανδημιών απολύθηκε.
Φύγετε από δω, άντε!
Εμπρός! Ναι, αντίο!
Ξέρετε τι άλλο κόπηκε;
Ένα έργο ονόματι "Πρόβλεψη", για τον εντοπισμό νόσων στα ζώα,
που θα λειτουργούσε ως πρόγραμμα έγκαιρης προειδοποίησης για πανδημίες,
αλλά, όχι! Δεν το προβλέψατε αυτό.
Ακόμη και το CDC παραγκωνίστηκε,
αφού παραήρθε σε επαφή με το κοινό.
Εσύ! Πιο σιγά!
Αυτό συνέβη σε όλη την ομοσπονδιακή κυβέρνηση.
Ως το 2020, το 80% των ανώτερων αξιωματούχων είχε φύγει.
Η κυβέρνηση δεν είχε καν προχωρήσει
σε υποψηφίους για 150 κρίσιμες θέσεις.
Το μεγαλύτερο μέρος της δομής αντιμετώπισης πανδημιών της κυβέρνησης
είχε αποδιαρθρωθεί.
Άρα, τι πήγε λάθος με την COVID-19;
Αν δεν προσλαμβάνεις αρκετούς μουσικούς, αν κόβεις ολόκληρες ενότητες
κι αν το όλο πράγμα διευθύνεται από κάποιον
που, ας μην κρυβόμαστε, δεν ενδιαφέρεται για τη μουσική;
Τότε, δεν θα ακουστεί μια συμφωνία,
αλλά θα έχεις κακοφωνία.
Η ομοσπονδιακή απόκριση ήταν τόσο παράφωνη,
που το έργο αντιμετώπισης της πανδημίας έπεσε στις πόλεις και στις πολιτείες.
Δυστυχώς, ο ίδιος σκοπός
παιζόταν και από τους τοπικούς πολιτικούς.
Μπορεί να μην ξέρετε ότι υπάρχουν, αλλά στην πολιτεία και στην πόλη σας
υπάρχει τοπικό τμήμα δημόσιας υγείας για την προστασία σας.
Ελέγχουν εστιατόρια για νόσους από μολυσμένο φαγητό.
Εκπαιδεύουν το κοινό στην αποφυγή των ΣΜΝ.
Κα, κατά την πανδημία,
ήταν υπεύθυνοι για όλα, από τη διανομή εμβολίων ως τα τεστ.
Ευχαριστώ για τη σχολαστικότητά σας.
Νομίζω ότι άγγιξε εγκεφαλικό στέλεχος.
ΤΕΣΤ COVID
Απροσδόκητα,
αυτοί οι δημόσιοι λειτουργοί εξαφανίζονται μπροστά μας.
Οι περικοπές στον προϋπολογισμό από Ρεπουμπλικάνους και Δημοκρατικούς
οδήγησαν στην εξάλειψη 56.000 τοπικών θέσεων δημόσιας υγείας από το 2008.
Όχι! Με περικόβουν! Πείτε στη γυναίκα μου ότι δεν την αγάπησα!
Αυτό είναι τρελό!
Αυτοί οι πολιτικοί δεν θα ψήφιζαν την αποχρηματοδότηση της πυροσβεστικής,
αλλά δεν είχαν πρόβλημα να κατακρεουργήσουν τη δημόσια υγεία.
Θέλετε να μάθετε γιατί η Αμερική τα θαλάσσωσε στην πανδημία;
Οι ειδικοί πιστεύουν ότι μπήκαμε σ' αυτήν
με 300.000 λιγότερους υπαλλήλους δημόσιας υγείας.
Πώς θα ήταν
να είσαι υπεύθυνος για την υγεία της κοινότητας
με τόσο λίγους πόρους;
ΤΜΗΜΑ ΥΓΕΙΑΣ ΛΑΟΥΝΤΕΣ ΦΟΡΑΤΕ ΜΑΣΚΑ
ΜΕΙΝΕ ΥΓΙΗΣ, ΑΛΑΜΠΑΜΑ!
ΕΔΩ ΕΡΓΑΖΟΝΤΑΙ ΗΡΩΕΣ
Γεια! Ήρθα να δω τη Σαγουάντα.
Μισό λεπτό να τη φωνάξω.
Τέλεια.
-Γεια! -Γεια!
Άνταμ, πώς είσαι;
Ευχαριστώ που με δέχτηκες.
Πάμε στο γραφείο μου;
Ναι, ξενάγησέ με.
Ο κος Μπερνς μού έδειξε μερικά από τα βίντεό σου.
Αλήθεια;
Ήταν αστεία και ωραία.
Τα βρήκες αστεία.
-Ήταν. -Ωραία!
Πες μου για το Λάουντες.
Η κομητεία Λάουντες είναι επαρχιακή.
Δεν έχουμε νοσοκομεία.
Δεν έχουμε μεγάλα εστιατόρια, όπως McDonald's και τέτοια.
Είμαστε το μόνο τμήμα Υγείας εδώ.
Τι κάνετε εδώ;
Τι δεν κάνουμε εδώ;
Κάνουμε πολλά. Οικογενειακό προγραμματισμό.
Έχουμε πρόγραμμα WIAC, γυναίκες, υγεία και…
Γυναίκες, Βρέφη και Παιδιά.
-Κάνουμε πολλά τεστ εδώ. -Ναι.
Με το CDC, με το πρόγραμμα ΣΜΝ.
Διατηρούμε δημογραφικά στοιχεία.
Πιστοποιητικά γέννησης;
Πιστοποιητικά γέννησης, θανάτου.
Αν το τμήμα Υγείας του Λάουντες δεν υπήρχε,
πού θα πήγαιναν;
Ναι, διάβασα ότι στην Αλαμπάμα,
δέκα χρόνια πριν την πανδημία,
το προσωπικό των τμημάτων Υγείας περικόπηκε στο ένα τρίτο.
-Παραπάνω από ένα τρίτο. -Ναι;
Κάποιες μέρες έρχονται 40, 50 άτομα για ένα πρόγραμμα,
πρέπει να περιμένουν.
-Σωστά. -Είναι πρόβλημα.
Αν είχαμε το κατάλληλο προσωπικό, δεν θα περίμεναν.
Θα σε ρωτήσω για τον COVID-19.
Κατά την πανδημία,
αυτό το μέρος χτυπήθηκε πολύ
εκείνη την περίοδο.
Είστε οι μόνοι ειδικοί εδώ γύρω
και όλοι έρχονταν σε σας, πώς ήταν αυτό;
Τρομακτικό.
Ο κόσμος έρχεται από παντού,
όχι μόνο από την κομητεία.
Όταν δεν μπορούσαν να πάνε αλλού, έρχονταν εδώ.
Κάνατε υπερωρίες, για να ανταπεξέλθετε;
Εγώ ήμουν στο γραφείο, δηλαδή έκανα εισαγωγές,
έκανα τα γραφειοκρατικά
και τώρα διευθύνω, οπότε έχω και αυτήν τη θέση.
Πώς βρίσκεις τη δύναμη να το κάνεις αυτό;
Αλήθεια;
Αν βοηθήσω κάποιον να χαμογελάσει
και να πάρει ό,τι χρειάζεται, αυτό είναι απίθανο.
Ευχαριστώ που είσαι εδώ και εργάζεσαι.
Θέλω τον δρα Τόμας,
θα μπορούσα να πάω να τον χαιρετίσω;
-Όλα καλά, χαλάρωσε. -Εντάξει.
Κατέβασε τη μάσκα. Ψηλά, ωραία.
Κλείσε τα χείλη.
Θα δω τον δρα Τόμας σε λίγο;
Θα δεις τον δρα Τόμας, είναι ο μόνος γιατρός στην κομητεία.
Πώς είναι;
Ξέρεις τη φράση, τέρας ψυχραιμίας;
Έτσι είναι.
Αγαπάει τους ασθενείς και οι ασθενείς τον αγαπάνε.
Χάρηκα που σε γνώρισα.
Εντάξει, να προσέχεις.
-Άνταμ; -Δρ Τόμας!
Πώς είσαι;
Πείτε μου για σας και την κλινική.
Εργάζομαι από το 1986,
τελείωσα την ειδικότητά μου ως οικογενειακός γιατρός στην Τασκαλούσα.
Εδώ είστε ομοσπονδιακά πιστοποιημένοι… Πώς λέγεται;
Πιστοποιημένο ιατρείο.
Εκείνοι μας χρηματοδοτούν
κι εμείς είμαστε υπεύθυνοι να τους κουράρουμε όλους.
Με άλλα λόγια, αν δεν έχουν ασφάλιση, εμείς τους βλέπουμε.
Κατά καιρούς είναι δύσκολο, αλλά
τώρα προσπαθούμε να τους κουράρουμε όλους σε σχέση με την Covid.
Είχατε μεγάλη έξαρση εδώ.
Είδα ότι σε κάποια στιγμή
το ποσοστό θετικών τεστ ήταν 35%.
-Ναι. -Τόσο ψηλά.
Εγώ έμεινα σε καραντίνα για 14 μέρες.
Ο μόνος γιατρός στην πόλη σε καραντίνα;
Η νοσοκόμα ήταν εδώ και ανέλαβε.
Ανέλαβε για λογαριασμό σας,
επειδή δεν κουράρατε;
Σωστά.
-Κουράρετε και στο Μοντγκόμερι; -Ναι.
Πόσο συχνά το κάνετε;
Πάω κάθε μέρα, αφού τελειώσω εδώ.
Να ερχόμουν μαζί σας και να μιλάγαμε στο αμάξι;
Να δεις την ύπαιθρο, είναι πανέμορφη.
Πώς ξεκινήσατε αυτήν τη δουλειά;
Αποφάσισα ότι θα γινόμουν γιατρός,
αλλά δεν ήθελα να αρνούμαι ασθενείς,
επειδή δεν είχαν αρκετά λεφτά.
Υπήρχε ένας οργανισμός ονόματι Σώμα Εθνικής Υπηρεσίας.
Αφού τελειώσεις την ειδικότητα,
προσλαμβάνεσαι σε ένα κοινοτικό κέντρο υγείας
ή σε ινδιάνικο καταυλισμό, ή φυλακή,
οπουδήποτε…
-δεν… -Υπάρχει ανάγκη.
Όπου υπάρχει ανάγκη.
Είναι κυβερνητικό πρόγραμμα.
"Σου πληρώνουμε τα δίδακτρα, αν πας κάπου
όπου χρειάζονται γιατρούς, όπως η κομητεία Λάουντες".
-Έτσι καταλήξατε εδώ. -Ακριβώς.
-Είναι απίθανο πρόγραμμα. -Όντως.
Δεν ήξερα την ύπαρξή του.
Ξεκίνησε το 1970.
Όταν εκλέχτηκε ο Ρίγκαν, έκοψε το πρόγραμμα.
Θεωρείτε ότι η κυβέρνηση νοιάζεται για την υγεία των Αμερικανών
όσο θα έπρεπε;
Υπάρχουν κάποιοι στην κυβέρνηση που νοιάζονται και άλλοι που…
που δεν το θέλουν.
Ενίοτε, οι πολιτικοί πιστεύουν ότι
όσοι είναι άρρωστοι είναι υπεύθυνοι για τον εαυτό τους.
Αν δεν έχεις υπάρξει φτωχός
ή αν δεν είχες να αποφασίσεις αν θα φας ή αν θα πας στον γιατρό,
αν δεν το έχεις βιώσει αυτό, τότε δεν…
καταλαβαίνεις αυτήν τη θέση.
Συνεχίζουμε αυτήν την κουραστική συζήτηση στη χώρα
για το πόσο πρέπει να εμπλέκεται η κυβέρνηση στην Υγεία.
Στην πραγματικότητα, αν δεν ήταν οι δημόσιοι λειτουργοί Υγείας,
όπως η Σαγουάντα και ο δρ Τόμας,
δεν θα υπήρχε παροχή Υγείας στην κομητεία Λάουντες.
Αλλά ακόμη στερούνται τους απαραίτητους πόρους
για την ασφάλεια της κοινότητας.
Είναι ν' απορεί κανείς που, αυτήν τη στιγμή,
η Αλαμπάμα έχει από τα χαμηλότερα ποσοστά εμβολιασμού για COVID-19;
Γιατί δεν επενδύουμε σε βασικές δημόσιες υπηρεσίες, όπως αυτή;
Θυμάμαι τη μαμά μου να μου λέει, όταν ήμουν παιδί,
ότι η κυβέρνηση ήταν σπάταλη
και ο ιδιωτικός τομέας πιο αποτελεσματικός.
Καθώς το αναλογίζομαι τώρα,
ήταν περίεργο σχόλιο από εκείνη,
επειδή ήταν δασκάλα σε δημόσιο σχολείο.
Σπούδασε σε δημόσιο πανεπιστήμιο.
Ο πατέρας της, ο παππούς μου,
σπούδασε με λεφτά από το ταμείο βετεράνων.
Όλη μας η οικογένεια επωφελήθηκε από την κυβερνητική στήριξη.
Πώς, λοιπόν, έλεγε κάτι τέτοιο;
Από πού προέρχεται η ιδέα
ότι η κυβέρνηση είναι μια άχρηστη γραφειοκρατία
που πρέπει να αποδομηθεί;
Σε όλον τον 20ό αιώνα, υπήρχε ομοφωνία στην Αμερική
για μια ισχυρή και ικανή κυβέρνηση.
Παιδιά! Ορίστε το όγδοο θαύμα του κόσμου, ο θείος Σαμ.
Θαυμάστε την κυβέρνηση να σταθεροποιεί το τραπεζικό σύστημα.
Σαστίστε, καθώς απολυμαίνει την παροχή φαγητού!
Σωστά, μια υγιής κυβέρνηση θέλει υγιή κοινωνία.
Κατά το Κίνημα Πολιτικών Δικαιωμάτων,
κάποιοι Αμερικανοί άρχισαν να αγανακτούν
που η κυβέρνηση προσέφερε βοήθεια
και σε Αφρο-Αμερικανούς πολίτες.
Κατηγόρησαν το κράτος πρόνοιας για τα οικονομικά προβλήματα του έθνους.
Δεν είμαστε τόσο σίγουροι γι' αυτό, έτσι;
Μην κοιτάτε τώρα, αλλά η οικονομία βαρύνεται
από πληθωρισμό, στασιμότητα
και ανεργία, που ο θείος Σαμ προσπαθεί να διορθώσει!
Σας κράζω!
Τι έχουμε εδώ;
Πλούσιες επιχειρηματικές ομάδες κάνουν σαματά.
Ορίστε! Κράξτε τον!
Πληρώνουν δεξαμενές σκέψης και κολέγια,
για να μεταδίδουν τη θεωρία ότι η κυβέρνηση είναι χάλια.
Ναι. Κράξτε τον, φοιτητές!
Η ελεύθερη αγορά είναι η λύση των προβλημάτων.
Σύντομα, πολιτικοί κάθε κόμματος έκαναν λόγο για περιορισμό της κυβέρνησης.
Αλλά αυτές οι τάσεις κορυφώθηκαν
στην εκστρατεία ενός από τους πιο δημοφιλείς προέδρους των εποχών
και όχι επειδή πρωταγωνίστησε σε ταινία με έναν χιμπατζή.
Ξέρετε, παιδιά,
οι εννέα πιο τρομακτικές λέξεις στο λεξικό είναι
"Είμαι από την κυβέρνηση, ήρθα να βοηθήσω.
Η κυβέρνηση δεν είναι η λύση, είναι το πρόβλημα".
Εντάξει, φίλε, δεν θα νιώσεις τίποτα.
Αυτό το μήνυμα έγινε τόσο δημοφιλές
που βοήθησε τον Ρίγκαν να κερδίσει το μεγαλύτερο Σώμα Εκλεκτόρων
στην πρόσφατη αμερικανική Ιστορία.
Ασθενής, 200 ετών, κυρίως λευκός.
Υποφέρει από τεμπελιά, σπατάλη και χοντροκοιλιά.
Οι Αμερικανοί ζήτησαν κυβερνησιο-εκτομή
και θα τους τη δώσουμε. Νυστέρι.
Λοιπόν, για να δούμε.
Θα μειώσουμε την υπηρεσία στέγασης κατά 70%
και θα βάλουμε προσωπικό από καπιταλιστές κατά της δημόσιας στέγασης.
ΕΛΕΥΘΕΡΗ ΑΓΟΡΑ
Αυτό είναι.
Θα κατακρεουργήσουμε τους κανόνες του κλάδου υποθηκών.
Μην ανησυχείτε.
Είμαι σίγουρος ότι η ελεύθερη αγορά θα αποτρέψει τη στεγαστική κρίση.
Ας μειώσουμε και τους φόρους.
Αφού το κάνουμε, ας αποδομήσουμε και την εφορία.
Αυτή η φιλοσοφία, ότι η ελεύθερη αγορά είναι πιο έμπιστη από την κυβέρνηση
για να λύσει τα προβλήματα, έγινε τόσο δημοφιλής,
που την υιοθέτησαν και Δημοκρατικοί.
Όταν εκλέχτηκε ο πρόεδρος Κλίντον, έκοψε κανονισμούς Υγείας και Οικονομίας.
"Η εποχή της μεγάλης κυβέρνησης τελείωσε." Δώσε το νυστέρι, Ρόνι.
Παρ' όλες τις προσπάθειες αναχαίτισης αυτής της τάσης,
ακόμη και η κυβέρνηση Ομπάμα συμβιβάστηκε με την αγορά
στη μεταρρύθμιση της Υγείας.
"Γι' αυτό η νομοθεσία της Υγείας βασίζεται στη μεταρρυθμισμένη ιδιωτική αγορά
και δεν είναι κρατικό πρόγραμμα".
Τελικά,
αυτή η αντι-κυβερνητική φιλοσοφία παρήγαγε ό,τι σκόπευε,
μια αποδυναμωμένη κυβέρνηση, λιγότερο αποτελεσματική.
Λιγότερο ικανή να μας προστατέψει, όπως ξέρει.
Ορίστε, φίλε. Δεν είναι καλύτερα;
Ίσως είναι δύσκολο να το πιστέψετε,
αλλά δεν ήμουν πάντα τόσο υγιής όσο σήμερα.
Στα 20 μου, δεν ενδιαφερόμουν για το σώμα μου.
Έκανα τρία σόου κάθε βράδυ,
κάπνιζα και έπινα πολύ.
Μου συμπεριφερόμουν απαίσια…
Παιδιά, είστε χάλια.
Τι άλλο;
Μέχρι που κατέληξα άχρηστος.
Η κυβέρνησή μας είναι κάτι αντίστοιχο.
Πώς θα φροντίσει εμάς, αν δεν τη φροντίζουμε εμείς;
Δεν χρειάζεται να φερόμαστε έτσι στην κυβέρνηση.
Το δικό μου ταξίδι, από μεθυσμένο ρεμάλι
στο πρότυπο υγείας που βλέπετε,
ξεκίνησε, όταν άρχισα να ακούω το σώμα μου.
Με τον ίδιο τρόπο, μπορούμε να δώσουμε προσοχή
στο τι κάνει η κυβέρνησή μας κάθε μέρα.
Να στηρίξουμε το ανοσολογικό της, επενδύοντας ξανά στη Δημόσια Υγεία,
στην υγιή χρηματοδότηση
και στην εκγύμνασή της, διασφαλίζοντας ότι έχει…
καταρτισμένο προσωπικό και τα λοιπά.
Η μεταφορά δεν βγαίνει καλά,
αλλά, αν τα κάναμε όλα αυτά,
θα είχαμε μια ισχυρή κυβέρνηση,
για να μας στηρίξει όπως πρέπει.
Εύκολα το λέω εγώ στο Netflix.
Με τη βοήθεια απίστευτα ωραίων ηθοποιών.
Είναι δύσκολο για μας, ως κοινωνία, να το πραγματοποιήσουμε.
Πώς θα αναστρέψουμε την παλίρροια;
Πώς θα θεραπεύσουμε την κυβέρνηση, για να είναι ισχυρή;
Πώς θα πάρουμε αυτές τις ιδέες και θα τις χρησιμοποιήσουμε,
για να γίνουν αλλαγές;
ΦΙΝΑΛΕ ΣΕΖΟΝ
ΒΑΣΙΣΜΕΝΟ ΣΤΟ ΒΙΒΛΙΟ THE FIFTH RISK ΤΟΥ ΜΑΪΚΛ ΛΙΟΥΙΣ
Υποτιτλισμός: Κατερίνα Ζαρογιαννοπούλου